**Pampigny** estas komunumo en la distrikto Morges en Kantono Vaŭdo, Svislando. Ĝi havis 1070 loĝantojn je la 31-a de decembro 2012.

Geografio
---------

La komunumo Pampigny situas sur tavolo de la Vaŭda Mezlando proksimume 10 kilometrojn norde de la distriktĉefurbo Morges kaj 20 kilometrojn nordokcidente de la kantonĉefurbo Laŭzano. La nordan komunumolimon formas la rivero Veyron, al kiu en nordnordoriento ĉe la trilima punkto inter Mauraz, L'Isle kaj Pampigny alfluas la rojo *Morand*. La komunumo konsistas el la vilaĝo Pampigny kaj diversaj izolitaj bienoj kaj domgrupoj.

La teritorio de la komunumo etendiĝas sur areo de 11,09 km², de kiuj 35,7% estas kovritaj de arbaro, 57,9% servas por agrikulturo kaj 5,0% por setlado.

Najbaraj komunumoj
------------------

La komunumo Pampigny limas en nordo al Mauraz, en nordnordoriento al L'Isle, en nordoriento al Chavannes-le-Veyron, en orientonordoriento al Grancy, en oriento al Cottens, en sudoriento al Sévery, en sudo al Apples, en sudokcidento al Mollens, kaj en okcidento al Montricher.

Trafiko
-------

Pampigny situas flanke de la gravaj aŭtomobilaj trafikvojoj. Al la komunumo kondukas diversaj flankaj vojoj de Cottens, Mauraz, Montricher kaj L'Isle. La plej proksima alveturejo al la svisa aŭtovojo A9 situas proksimume 8 kilometrojn sude de la komunumo apud Morges. Pere de la mallarĝspura trajnlinio de Apples al L'Isle la komunumo estas konektita al la publika transportreto.

Historio
--------

La unua dokumenta mencio de Pampigny datiĝas el la jaro 1141 kiel *Pampiniaco*. La komunuma teritorio de Pampigny jam estis loĝita en la romia epoko kaj dum la frua mezepoko. Dum mezepoko ĝi estis dividita al kvar feŭdoj kaj estis submetita al la Kastelo de Cossonay. En la 17-a jarcento la familio de Mestral konstruis en Pampigny kasteln, kiun al komunumo akiris en la jaro 1836 kaj utiligis ek de tiam kiel lernejo. Sub la berna regado de 1536 ĝis la Helveta Revolucio de 1798 la komunumo apartenis al la Voktejo Morges. Poste ĝi estis atribuita al la Distrikto Cossonay, kiu en la jaro 2008 surbaze de la administra reformo de 2006 estis integrita al la grandigita Distrikto Morges.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *François Béboux*: *Pampigny* en *Historia Leksikono de Svislando* (2009-11-18)

Vidu ankaŭ
----------

* Pampigny-Sévery (stacidomo)
* Mauraz (stacidomo)
* Tuilerie (stacidomo)

Eksteraj ligiloj
----------------

* Kategorio Pampigny en la Vikimedia Komunejo (Multrimedaj datumoj)

* Oficiala retejo de la komunumo Pampigny[*rompita ligilo*]

* **Vidu ankaŭ en la Vikimedia Komunejo la kategorion Pampigny** – (Kolekto de bildoj kaj plurmediaj dosieroj)

Bildoj
------

* Kastelo de PampignyKastelo de Pampigny
* Preĝejo de PampignyPreĝejo de Pampigny
* Interno de la preĝejoInterno de la preĝejo

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Morges |
| --- |
| Aclens • Allaman • Apples • Aubonne • Ballens • Berolle • Bière • Bougy-Villars • Bremblens • Buchillon • Bussigny-près-Lausanne • Bussy-Chardonney • La Chaux (Cossonay) • Chavannes-le-Veyron • Chavannes-près-Renens • Chevilly • Chigny • Clarmont • Colombier • Cossonay • Cottens • Cuarnens • Denens • Denges • Dizy • Echandens • Echichens • Eclépens • Écublens • Etoy • Féchy • Ferreyres • Gimel • Gollion • Grancy • La Sarraz • Lavigny • L'Isle • Lonay • Lully • Lussy-sur-Morges • Mauraz • Moiry • Mollens • Monnaz • Montherod • Mont-la-Ville • Montricher • Morges • Orny • Pampigny • Pompaples • Préverenges • Reverolle • Romanel-sur-Morges • Saint-Livres • Saint-Prex • Saint-Sulpice • Saint-Oyens • Saubraz • Senarclens • Sévery • Tolochenaz • Vaux-sur-Morges • Villars-sous-Yens • Vufflens-le-Château • Vullierens • Yens |  |

 |